પ્રો.કાદરીએ 'અકિલા'ની મુલાકાત વેળા વધુમાં જણાવ્યું કે, ૭૦ વર્ષની અંદર કોંગ્રેસની સરકારે મુસ્લિમોનું તૃષ્ટિકરણ જ કર્યુ છે અને ગાજરની પીપૂડી પણ આપી નથી અને સુપ્રિમ કોર્ટના આદેશથી જયારે આ સરકારે હજજની સબસીડી બંધ કરી છે ત્યારથી પણ ભારતથી હજજ યાત્રિકો વધુને વધુ સંખ્યામાં હજજ માટે જઇ રહ્યા છે. ભારતથી ઉતરોતર હજજ યાત્રિકોમાં વધારો થઇ રહ્યો છે અને હાલમાં હજયાત્રા મોંઘી છે ત્યારે દરિયાઇ માર્ગે હજયાત્રા કરવાની દરખાસ્ત ખૂદ ભારત સરકારને તેઓએ પોતાના વતી જ કરી હતી. જેનો પ્રધાનમંત્રી નરેન્દ્રભાઇ મોદીએ સ્વીકાર કરી લીધો છે તેમ જણાવી પ્રો.કાદરીએ વધુમાં કહ્યુ કે, આજે પણ ભાજપની કેન્દ્ર સરકારની સાથે ગુજરાત રાજય હજજ સમિતિ પણ હજજ યાત્રિકને વધુને વધુ સુવિધા મળે એવા પ્રયત્નો કરી રહી છે.